המטבח המרכזי העולמי

המטבח המרכזי העולמי (באנגלית World Central Kitchen - WCK) הוא ארגון ללא מטרות רווח, הפועל לספק ארוחות בעקבות אסונות טבע ומשברים הומניטריים. הארגון נוסד בשנת 2010 על ידי השף והמסעדן הספרדי-אמריקאי חוסה אנדרס . אנדרס החל בפעילותו רעידת האדמה בהאיטי ב-2010, ובהמשך הארגון סייע, בין היתר בהוריקן הארווי, רעידות האדמה בטורקיה ובסוריה בשנת 2023, מלחמת אוקראינה–רוסיה, משבר ההומניטרי בעזה ובאירועים נוספים.

שיטת הפעולה של הארגון היא להיות ראשונים בשטח ולספק ארוחות מיד עם התרחשות אסון ובהמשך לשתף פעולה עם שפים מקומיים כדי לפתור את בעיית הרעב.<ref name="volcano">
</ref>

== פעילויות ==
מאז הקמתו, הארגון ארגן ארוחות ברפובליקה הדומיניקנית, ניקרגואה, זמביה, פרו, קובה, אוגנדה, איי בהאמה, קמבודיה, אוקראינה, רצועת עזה וארצות הברית.<ref name="eater"></ref><ref name="foodandwine"></ref><ref name="nytimes"></ref>

=== רעידת האדמה של האיטי ב-2010 ===
בעקבות רעידת האדמה בהאיטי ב-2010, ביקר אנדרס באי והבחין בצורך לחלק מזון מבושל במוקדים שאליהם מפונים התושבים ממוקדים מרכזיים. המטבח המרכזי העולמי החל להכין מזון מקומי בהאיטי בשיתף פעולה עם שפים מקומיים שהקימו מטבחים במוקדים נוספים.<ref></ref> המטבח המרכזי העולמי לקח חלק בהקמת בית ספר לבישול באי ב-2015.<ref></ref>

=== אירועי 2017–2019 בצפון ומרכז אמריקה ===
המטבח המרכזי העולמי נפרס בפורט שרלוט, פלורידה, לאחר הוריקן איאן
באוגוסט 2017, המטבח המרכזי העולמי תיאם מאמצים עם הצלב האדום האמריקאי ופעל ביוסטון, טקסס, אחרי הוריקן הארווי.<ref></ref>

בספטמבר 2017, המטבח המרכזי העולמי הוביל חלק ממאמצי הסיוע באסון בפוארטו ריקו בעקבות הוריקן מריה, שפים ומתנדבים בארגון פעלו להקמת רשת תקשורת, אספקת מזון ומשאבים נוספים והחלו להגיש ארוחות. המאמצים של הקבוצה לספק סיוע נתקלו במכשולים מצד FEMA ובירוקרטיה מקומית, אך כפי שאמר אנדרס, "פשוט התחלנו לבשל".<ref></ref><ref></ref> המטבח המרכזי העולמי הגיש למעלה משני מיליון ארוחות בחודש הראשון לאחר הוריקן.<ref name="Time"></ref><ref></ref><ref></ref> הארגון פיתח מרכזי חוסן באי והתקין מערך הידרופאנל בחממה בסן חואן לספק מים שתייה בטוחים.<ref></ref>

בדצמבר באותה השנה, הוקמו מטבחים במחוז ונטורה בדרום קליפורניה, במהלך שריפת ענק וסיפקו מזון ללוחמי האשף לכוחות הצלה ולמשפחות שנפגעו מהשריפות.<ref></ref>

ביוני 2018, נפתח מטבח של הארגון עבור הקהילות בהוואי שנפגעו מהתפרצות געשית. מספר חודשים לאחר מכן, בספטמבר 2018, המטבח המרכזי העולמי פעל בדרום קרוליינה לאחר הוריקן פלורנס.<ref></ref> בנובמבר 2018, המטבח המרכזי העולמי ואנדרס שיתפו פעולה עם השפים נוספים וחברת בירה מקומית, ובישל ארוחת חג הודיה ל-15,000 ניצולי שריפת קמפ שהייתה השריפה הקטלנית וההרסנית ביותר בהיסטוריה של קליפורניה.<ref></ref><ref></ref>

בינואר 2019, המטבח המרכזי העולמי ואנדרס פתחו מסעדה בשדרות פנסילבניה בוושינגטון די.סי., כדי להאכיל עובדים פדרליים שנשלחו לחופשה כפויה במהלך השבתת הממשל.<ref></ref> בספטמבר 2019, המטבח המרכזי העולמי ואנדרס פתחו מטבחים באיי הבהאמה להאכלת האוכלוסייה לאחר הוריקן דוריאן.<ref name="WP"></ref> באוקטובר הם סייעו במחוז סונומה בקליפורניה, בשיתוף עם שפים מקומיים במהלך שריפת קינקייד.<ref></ref>

=== 2020–2022 ===
בתחילת מרץ 2020, עקב מגפת הקורונה, ספינת התענוגות גרנד פרינסס הייתה בהסגר ליד סן פרנסיסקו. המטבח המרכזי העולמי, בשיתוף עם חברת Bon Appetit Management Company האכיל אלפי נוסעים שנתקעו למשך כשבוע. מעל 50,000 ארוחות הוגשו בספינה.<ref name=":0"></ref> באותו החודש, אנדרס הפך שמונה ממסעדותיו בניו יורק ובוושינגטון די.סי. למטבחים קהילתיים וסיפק ארוחות בחינם או בתשלום סמלי.<ref></ref>

בסוף מרץ 2020 באזור מפרץ סן פרנסיסקו, המטבח המרכזי העולמי שיתף פעולה עם Frontline Foods שהוביל לתרומה של ארוחות ממסעדות מקומיות לצוותי בתי החולים המקומיים, שרבים מהם נפגעו מהסגרים בזמן מגפת הקורונה.<ref></ref> בהמשך, הפעילות נעשתה רק על ידי צוותי המטבח.<ref></ref><ref></ref>

באפריל 2020, אנדרס יצר שיתוף פעולה בין קבוצת וושינגטון נשיונאלס והמטבח המרכזי העולמי כדי להשתמש באצטדיון הקבוצה בוושינגטון די.סי. כמטבח ומתקן לחלוקת ארוחות בחינם.<ref></ref>

=== מלחמת אוקראינה–רוסיה ===
המטבח המרכזי העולמי בקייב לאחר מתקפה רוסית ב-23 בינואר 2023
בעקבות הפלישה הרוסית לאוקראינה ב-2022 הארגון החל לפעול באוקראינה יום אחרי הפלישה.<ref name=":2"></ref> כ-4,000 טבחים ומתנדבים פועלים מאז תחילת המלחמה במדינה. עד 2 במרץ 2022, המטבח המרכזי העולמי הקים 8 מטבחים על גבול פולין–אוקראינה<ref></ref> ומטבחים הוקמו גם בפולין, הונגריה, רומניה וסלובקיה לפליטים שחצו את הגבול.<ref name=":2" /> הארגון חילק 175 מיליון ארוחות ב-8,100 ערים וכפרים ופועל בשיתוף פעולה עם חקלאים ויצרנים מקומיים.<ref></ref>

ב-2 ביוני 2023, מתנדב של המטבח המרכזי העולמי בחרקוב נהרג כתוצאה מפגיעת טיל רוסי בדירתו.<ref></ref>

=== מלחמת חרבות ברזל ===
עם תחילת מלחמת חרבות ברזל באוקטובר 2023 הארגון הגיש סיוע בשני הצדדים. בישראל הארגון פעל בתחילת המלחמה לאספקת ארוחות לקהילות שפונו. בתגובה למשבר הומניטרי בעזה שהתהווה במהלך המלחמה, המטבח המרכזי העולמי תרם למשלוחי מזון לרצועת עזה. נכון למרץ 2024, הארגון סיפק יותר מ-32 מיליון ארוחות,<ref>[https://www.nytimes.com/2024/03/07/world/middleeast/world-central-kitchen-gaza-aid.html José Andrés's World Central Kitchen, Central to U.S. Gaza Aid Plan, Aims to Ramp Up], New York Times, March 7, 2024</ref> חלק מהמזון הועבר במבצעי הצנחה אווירית על ידי מדינות שונות.<ref></ref>

==== תרומה למסדרון הימי ====
בפברואר 2024, ארגון הסיוע הספרדי "Proactiva Open Arms" הודיע כי ספינה שלהם תשיט לרצועת עזה מזון ומים שסופקו על ידי מטבח המרכז העולמי. דווח כי הספינה עגנה בקפריסין מאז ה-16 בפברואר.<ref></ref><ref></ref> נשיא קפריסין ניקוס כריסטודולידיס הציע מסדרון הומניטרי ימי בוועידה בפריז בתחילת נובמבר,<ref></ref> וקיים שיחות בחודש שלאחר מכן עם נשיא מצרים עבד אל-פתאח א-סיסי ומלך ירדן עבדאללה השני. לטענת הרשויות בקפריסין, היו גם "דיונים טכניים" עם גורמים ישראליים.<ref></ref> בראיון לרדיו 103fm אמר שר החוץ הישראלי אלי כהן בדצמבר כי "זה יכול להתחיל מיד". לאחר כחודש נפתח המסדרון הימי וב-11 במרץ, הספינה יצאה לכיוון עזה,<ref></ref><ref></ref> כשהיא הכילה "כמעט 200 טון מזון".<ref></ref> המשלוח הגיע ב-15 במרץ לחוף מדרום לעיר עזה.<ref></ref> לטענת הארגון, זו הייתה הסירה הראשונה שהגיעה לעזה מזה כמעט שני עשורים.<ref></ref>

==== הרג שבעת העובדים בדיר אל-בלח (2024) ====

בלילה שבין ה-1 ל-2 באפריל 2024 הפציץ חיל האוויר הישראלי שיירת רכבים של הארגון סמוך לדיר אל-בלח. השיירה כללה שני כלי רכב משוריינים ורכב נוסף. בארגון מסרו כי הם הותקפו אחרי שפרקו את הסיוע מספינות במחסן באזור, אף שהם סומנו כרכבי סיוע עם סמלים בולטים, ואף שפעילותם נעשתה בתיאום מול צה"ל. בתיעודים שהופצו מהזירה נראה אחד הרכבים הרוס לחלוטין, בעוד שברכב האחר ניתן לראות חור בגג – ממש לצד סמל הארגון, שהוטבע שם כדי שניתן יהיה לזהותו כרכב סיוע גם מהאוויר. בתחקיר ראשוני אמרו הכוחות כי חשבו שמדובר ברכב כיסוי שבו מסתתרים בכירי חמאס. עוד התברר בתחקיר כי הירי בוצע ללא בקשת אישור ובניגוד לנוהל פתיחה באש.<ref></ref> בהתקפה נהרגו שבעה עובדי המטבח המרכזי העולמי, מהם ארבעה בעלי אזרחות זרה ונהג פלסטיני.<ref name=":1"></ref><ref> [https://www.timesofisrael.com/liveblog_entry/palestinians-5-aid-workers-with-world-central-kitchen-killed-in-israeli-strike-in-gaza/ Five aid workers with World Central Kitchen killed in Israeli strike] Times of Israel</ref> לאחר התקרית הודיע הארגון כי הוא מפסיק את הפעילות בעזה באופן מיידי.<ref name=":1" /><ref></ref> צה"ל לקח אחריות על האירוע והרמטכ"ל, ראש הממשלה והנשיא התנצלו. בסוף חודש אפריל, הודיע הארגון על חידוש פעילותו.

== הכרה ופרסים ==
* על עבודתו עם מטבח המרכז העולמי בפוארטו ריקו, חוסה אנדרס זכה בפרס קרן ג'יימס בירד לשנת 2018 לפעיל ההומניטרי של השנה.<ref></ref>
* מתוך הכרה בעבודתו עם המטבח המרכזי העולמי, אנדרס נבחר לאחד מ-100 האנשים המשפיעים בעולם על ידי Time בשנת 2018.
* אנדרס זכה בפרס נסיכת אסטוריאס לשנת 2021, בקטגוריה "קונקורד", על עבודתו בארגון.<ref></ref>
* על עבודתו עם המטבח המרכזי העולמי, אנדרס קיבל פרס אומץ ואדיבות לשנת 2021 מג'ף בזוס ומענק כספי על סך 100 מיליון דולר.<ref></ref>

== קישורים חיצוניים ==

* 
* [https://films.nationalgeographic.com/we-feed-people We Feed People] – 2022 documentary film by Ron Howard
* 

== הערות שוליים ==

קטגוריה:דפים עם תרגומים שלא נסקרו
קטגוריה:זוכי פרס נסיך אסטוריאס להבנה הדדית
קטגוריה:ארגונים לא-ממשלתיים
קטגוריה:ארצות הברית: ארגונים